തെരഞ്ഞെടുപ്പ് പ്രവര്ത്തന വീഴ്ച പീരുമേട്ടിലും അന്വേഷണത്തിന് കമ്മീഷനെ വച്ച് സിപിഐ ഇടുക്കി: തെരഞ്ഞെടുപ്പ് പ്രവര്ത്തനങ്ങളിലെ വീഴ്ച അന്വേഷിക്കാന് ദേവികുളത്തിന് പുറമെ പീരുമേട്ടിലും സിപിഐ കമ്മീഷനെ നിയമിച്ചു. ഇന്ന് ചേര്ന്ന സിപിഐ ഇടുക്കി ജില്ല എക്സിക്യൂട്ടീവ് ആണ് തെരഞ്ഞെടുപ്പ് പ്രചരണത്തിലെ പാളിച്ചകള് കണ്ടെത്താന് കമ്മീഷനെ നിയോഗിച്ചത്. മൂന്ന് അംഗങ്ങള് ആണ് കമ്മീഷനില് ഉള്ളത്. പ്രിന്സ് മാത്യു, ടി എം മുരുകന്, ടി വി അഭിലാഷ് എന്നിവരാണ് അംഗങ്ങളായിട്ടുള്ളത്. തെരഞ്ഞെടുപ്പ് പ്രവര്ത്തനങ്ങളില് ഒരു വിഭാഗം സിപിഐ നേതാക്കള് വീഴ്ച വരുത്തിയാതായി പരാതി ഉയര്ന്നതിന്റെ അടിസ്ഥാനത്തിലാണ് കമ്മീഷനെ വച്ചുള്ള അന്വേഷണം.പ്രാഥമിക അന്വേഷണം നടത്തിയ കണ്ട്രോള് കമ്മിഷന് അംഗം സമര്പ്പിച്ച റിപ്പോര്ട്ടിന്റെ അടിസ്ഥാനത്തില് ആണ് പാര്ട്ടി കമ്മീഷന്റെ അന്വേഷണം. മുന് എംഎല്എ ഇ.എസ് ബിജിമോള് അടക്കം ഉള്ള ഒരു വിഭാഗം നേതാക്കള് തെരഞ്ഞെടുപ്പ് പ്രവര്ത്തനങ്ങളില് വീഴ്ച വരുത്തിയെന്നായിരുന്നു ആക്ഷേപം.